פיטר דוהרטי

פיטר צ'ארלס דוהרטי (באנגלית: Peter Charles Doherty; נולד ב-15 באוקטובר 1940) הוא מנתח וטרינרי אוסטרלי וחוקר בתחום הרפואה.
זכה בפרס נובל לפיזיולוגיה או לרפואה במשותף עם רולף מ. צינקרנגל בשנת 1996.

 ראשית חיים והשכלה 
דוהרטי נולד בבריזבן, קווינסלנד, ושם למד עד סיום התיכון. את התואר הראשון במדעי הווטרינריה הוא קיבל בשנת 1962 ואת התואר השני במדעי הווטרינריה בשנת 1966 מאוניברסיטת קווינסלנד. לאחר שקיבל תואר דוקטור בשנת 1970 מאוניברסיטת אדינבורו, סקוטלנד, חזר לאוסטרליה כדי להמשיך במחקר שזכה בפרס נובל בבית הספר למחקר רפואי ג'ון קרטין במסגרת האוניברסיטה הלאומית של אוסטרליה בקנברה.

 מחקר וקריירה 
מחקריו של דוהרטי התמקדו במערכת החיסון, ועבודת הנובל שלו תיארה כיצד תאי החיסון של הגוף מגנים מפני וירוסים. הוא ורולף צינקרנגל, מקבלי פרס נובל לפיזיולוגיה או רפואה לשנת 1996, גילו כיצד תאי T מזהים את אנטיגני היעד שלהם.

נגיפים מדביקים תאים ומתרבים בתוכם. "תאי T רוצחים" הורסים את התאים הנגועים כך שהנגיפים לא יוכלו להתרבות.

ספרו החצי-אוטוביוגרפי, "המדריך למתחילים לזכייה בפרס נובל"The Beginner's Guide to Winning the Nobel Prize: The Miegunyah Press, an imprint of Melbourne University Publishing Ltd, 2005 , ראה אור בשנת 2005.

ספרו "היסטוריה קלה של אוויר חם" פורסם בשנת 2007 על ידי הוצאת אוניברסיטת מלבורןA Light History of Hot Air (2011) . בשנת 2012 פרסם את הספר Sentinel ChickensMiegunyah Press, accessed 8 July 2014 . ספרו הרביעי "מלחמות הידע" ראה אור בשנת 2015"Interview: Peter Doherty, Nobel Prize Winner for Medicine in 1996", in ABC Lateline, 25 August 2015 .

 חיים אישיים 
שמות הוריו של דוהרטי לינדה ואריק, ויש לו אח צעיר יותר, איאן. דוהרטי כרגע מבלה שלושה חודשים בשנה במחקר בבית החולים למחקר ילדים בסנט ג'וד בממפיס, טנסי, שם הוא חבר סגל במרכז למדעי הבריאות באוניברסיטת טנסי באמצעות המכללה לרפואה. במשך 9 החודשים האחרונים של השנה הוא עובד במחלקה למיקרוביולוגיה ואימונולוגיה באוניברסיטת מלבורן, ויקטוריה.

 קישורים חיצוניים 





 הערות שוליים 

קטגוריה:בוגרי אוניברסיטת אדינבורו
קטגוריה:בוגרי אוניברסיטת טנסי
קטגוריה:עמיתים זרים בחברה המלכותית
קטגוריה:זוכי פרס נובל אוסטרלים
קטגוריה:מסדר אוסטרליה: עמיתים
קטגוריה:זוכי פרס איש השנה של אוסטרליה
קטגוריה:זוכי פרס נובל לפיזיולוגיה או לרפואה
קטגוריה:וטרינרים
קטגוריה:זוכי פרס קרן גיירדנר הבינלאומי
קטגוריה:אוסטרלים שנולדו ב-1940
קטגוריה:זוכי פרס אלברט לסקר למחקר רפואי בסיסי